Imtella' Jannar 10, 2022 - Aġġornata 10 Ta' Jannar, 2022 12:48pm Filmat: Animalrightist (Twitter) Il-persuni li tilfu ħajjithom fil-Brażil wara li parti minn irdum ċediet għal fuqhom setgħu jeħilsuha ħafif li kieku semgħu mill-għajjat ta' oħrajn li kienu fuq dgħajjes aktar 'il barra li wissewhom biex jinqalgħu 'l barra waqt li l-irdum beda jċedi ftit ftit. F'filmat itwal minn dak li beda jiċċirkola lbieraħ fuq il-mezzi soċjali, jidher li mumenti qabel ma waqgħet parti sew mill-irdum, uħud mid-dgħajjes li kienu taħt l-irdum baqgħu taħtu minkejja li persuni abbord dgħajjes oħra fl-akwati wissewhom biex isuqu 'l barra. Il-persuni fuq l-eqreb dgħajjes mill-irdum baqgħu fuq il-post sakemm ċediet biċċa sew mill-irdum u kien tard wisq biex jissalvaw. Il-persuni li tilfu ħajjithom f'dan l-inċident traġiku telgħu għal għaxra. Tnejn mill-vittmi għad iridu jiġu identifikati b'mod uffiċjali. L-inċident traġiku seħħ ilbieraħ fl-għadira Furnas f'São José da Barra. Ara wkoll: Ara l-mument li fih iċċedi parti minn irdum fil-Brażil u toqtol 7